**PRIPREMA ZA IZVOĐENJE NASTAVE**

**Škola:** Obrtnička škola Požega

**Mjesto:** Požega

**Nastavni predmet:** Talijanski jezik

**Razred:** 1.fg

**Smjer:** Ugostiteljstvo i turizam

**Zanimanje:** Konobar / Kuhar

**Nastavna cjelina:** Presentarsi

**Nastavna tema:** Ci vuole un fiore

**Nastavna jedinica:** Određeni član; Upotreba glagolskog oblika **„volerci“ (**Articolo

determinativo; verbo „volerci“)

**Nastavnica:** Jelka Didović

**Datum izvođenja oglednog sata:** 8.prosinca 2015.

1. **Vrsta metodičke jedinice (tip sata):**

* ponavljanje
* obrada novih nastavnih sadržaja
* vježbanje

1. **Obrazovna postignuća:** Nakon sata učenik će biti u stanju primijeniti i prepoznati oblike određenog člana u jednini i u množini, te primijeniti oblike glagola *volerci*; moći će postavljati pitanja i odgovarati na njih primjenjujući oblike navedenog glagola.
2. **Ključni pojmovi:** il, l', lo, la, i, gli, le; volerci, che cosa ci vuole, ci vuole, ci vogliono.
3. **Cilj nastavne teme/jedinice:** Cilj nastavne jedinice jeda učenici mogu razumjeti, prepoznati, te primijeniti određeni član i fraze s glagolom *volerci* koje se upotrebljavaju u svakodnevnoj komunikaciji u talijanskom jeziku.
4. **Obrazovna postignuća:**

|  |  |  |
| --- | --- | --- |
| **Kognitivna  (spoznajna – materijalna)** | **Psihomotorička  (funkcionalna)** | **Afektivna  (odgojna)** |
| ***Učenici će***:  -moći imenovati, prepoznati, te pravilno primijeniti oblike određenog člana u jednini i množini;  -moći primijeniti oblike *ci vuole, ci vogliono*, odnosno moći će se raspitivati što je potrebno za napraviti određeno jelo ili određeni predmet i odgovoriti na navedeno pitanje koristeći oblike glagola *volerci (ci vuole* za jedninu, odnosno *ci vogliono* za množinu)    -moći navesti sastojke potrebne za pripravljanje omiljenog jela. | ***Učenici će***:  -prepoznati i primijeniti određeni član u rodu i broju, te ga spojiti s odgovarajućom imenicom,  -popuniti tekst riječima koje nedostaju u logičkom slijedu,  -dopuniti tekst i tabelu odgovarajućim oblicima određenog člana,  -povezati pitanje s odgovorom  -postavljati i odgovarati na postavljena pitanja,  -razvijati vještinu čitanja, pisanja, slušanja, govorenja i razumijevanja. | ***Učenici će:***  ***-***prepoznati važnost jezične točnosti i preciznosti,  -razviti suradnički odnos u radu, ali i samostalnost u radu  -razviti zanimanje za aktivno sudjelovanje u radu,  -razviti interes za talijansku glazbu i za ostale elemente talijanske kulture kao što je gastronomija,  -razviti interes za otkrivanje različitosti i sličnosti među kulturama. |

1. **Oblici rada:**  individualni, rad u paru, frontalni
2. **Nastavne metode:** metoda razgovora, učenje otkrivanjem, metoda slušanja, metoda razumijevanja, metoda čitanja, metoda pisanja, dopunjavanje, postavljanje pitanja i odgovaranje, povezivanje, metoda pogađanja
3. **Nastavna sredstva i pomagala:** CD, CD player, udžbenik, bilježnica, radni listići, rječnik, ploča, kreda.
4. **Korelacija:**

*Hrvatski jezik, Engleski jezik* – usporedba sličnosti i različitosti gramatičkih i stilskih struktura u talijanskom jeziku s engleskim i hrvatskim jezikom.

*Kuharstvo* – načini pripreme, odnosno namirnice za pojedino jelo.

1. **Literatura i izvori:**

|  |  |
| --- | --- |
| Literatura  za  nastavnika | 1. Benvenuti 1, Željka Štefan, ŠK Zagreb 2. Canta che ti passa, Ciro Massimo Nadeo-Giuliana Trama, Alma ed. 3. CD (Canta che ti passa) 4. Teorija nastave stranih jezika, Elvira Petrović, ŠK Zagreb 5. ZEROJ, ŠK Zagreb |
| Literatura  za  učenike | * 1. Benvenuti 1, Željka Štefan, ŠK Zagreb   2. Radni listići   3. Hrvatsko-talijanski –talijansko-hrvatski rječnik (izdavač po izboru) |

|  |  |  |  |  |  |  |
| --- | --- | --- | --- | --- | --- | --- |
| **Etapa  nastavnoga sata**  **Organizacija**    **sa** | **ARTIKULACIJA NASTAVNOG SATA** | | | **Nastavne metode** | **nastavna sredstva i pomagala** | **Vrijeme (min)** |
| **Sadržaj** | **Aktivnost nastavnika** | **Aktivnost učenika** |
| 1. **PRIPREMA i uvod**    1. **Materijalno – tehnička priprema** | Priprema za sat.  Priprema nastavnih materijala.  Priprema računala i CD playera. | Upisati sat i odsutne učenike.  Uključiti računalo i CD player.  Pozdraviti goste. | Prijaviti odsutne učenike. | Metoda razgovora | Dnevnik,  računalo,  CD player, nastavni materijali, učenički pribor za rad | 2 min |
| * 1. **Sadržajna priprema** | Osnovne obavijesti o temi nastavnog sata.  Pripremiti i motivirati učenike za sat. | Nastavnica motivira učenike i aktivira njihov proces razmišljanja postavljajući im motivacijska pitanja. | Učenici slušaju nastavnicu te se prisjećaju već obrađenih sadržaja. | Metoda razgovora | Ploča, kreda | 1 min |
| * 1. **Psihološka priprema učenika (motivacija)** | Motivacija učenika za svladavanje gradiva nove nastavne jedinice. | Asociranje učenika na moguće odgovore. | Učenici se pokušavaju dosjetiti ranije naučenih sadržaja. | Metoda razgovora  Metoda pisanja | Bilježnica  Ploča, kreda | 2 min |
| 1. **PONAVLJANJE I VJEŽBANJE** | Učenici će uvježbati već obrađene sadržaje, popunjavanjem različitih vrsta zadataka, izvijestiti o njima i slušati glazbu. | Nastavnica daje upute učenicima za rad, obilazi ih, potiče ih i pomaže im u radu te provjerava jesu li ispunili i kako zadane zadatke. | Učenici pokušavaju riješiti zadatke na radnim listićima, individualno, u paru i u skupinama slušaju glazbu. | metoda razgovora,  učenje otkrivanjem  metoda slušanja, metoda razumijevanja,  metoda čitanja, metoda pisanja,  postavljanje pitanja i odgovaranje,  povezivanje | Radni listići,  rječnik,  CD ,  CD player | 15 min |
| 1. **OBRADA NOVIH NASTAVNIH SADRŽAJA I VJEŽBANJE** | Učenici će upoznati novu konstrukciju volerci, te ju naučiti primjenjivati u pisanom i u usmenom izražavanju.  Učenici će upoznati talijansku glazbu, nazive odjeće i nazive određenih prehrambenih namirnica.  Učenici će izvijestiti o svojim omiljenim jelima. | Nastavnica upoznaje učenike s novom glagolskom konstrukcijom, te njezinom primjenom.  Upoznaje učenike s talijanskom glazbom, s elementima gastronomije, dijeli učenicima radne listiće i upućuje ih u način rješavanja zadataka.  Nastavnica provjerava rezultate izvršenog zadatka te razjašnjava nejasnoće. | Učenici povezuju pojmove, postavljaju pitanja i nude odgovore. Koriste se samostalno rječnicima i upoznaju nove riječi, slušaju glazbu.  Učenici usmeno izlažu izvršen zadatak. | metoda razgovora,  učenje otkrivanjem  metoda slušanja, metoda razumijevanja,  metoda čitanja, pisanja,  postavljanje pitanja i odgovaranje,  povezivanje  Metoda usmenog izlaganja | Radni listići,  rječnik,  CD ,  CD player | 23 min |

|  |  |  |  |  |  |  |
| --- | --- | --- | --- | --- | --- | --- |
| **4. ZAVRŠETAK** | Davanje uputa za domaću zadaću | Nastavnica zadaje učenicima zadatak za domaću zadaću. | Učenici zapisuju domaću zadaću i traže pojašnjenja ukoliko ima nejasnoća. | Metoda usmenog izlaganja | Bilježnica | 2 min |

**TIJEK IZVOĐENJA NASTAVE**

1. **Priprema i uvod ( 5 min):**

**Korak 1**: (2 min)

Nastavnica pozdravlja učenike, upisuje sat i učenike koji nedostaju*.* Zatim predstavlja pedagoginju i profesoricu koje prisustvuju satu.

**Korak 2:** (3 min)

Nastavnica upućuje učenike da napišu današnji datum i pita ih da ga pročitaju, ponovivši pritom glavne brojeve.

Zatim pita učenike da se prisjete koliko ima konjugacija u talijanskom jeziku, koji su nastavci Infinitiva za pojedine konjugacije, te da se prisjete koje glagole znaju iz prve konjugacije.

Učenici navode glagole i njihova značenja skupno ili pojedinačno, dizanjem ruke. Nastavnica ih podsjeća, ukoliko se sami ne sjete na glagol *ascoltare* (slušati) i *cantare* (pjevati), te ih zapisuje na ploču i pita učenike da se sjete što možemo vezati uz te glagole. Nastavnica na ploči piše kratku mentalnu mapu sukladno onome čega se učenici prisjete. Uz to im pomaže da se sjete:

*ascoltare*- la musica, la radio, la professoressa, una canzone.

*cantare* – cantare una canzone

Zatim nastavnica kaže učenicima da ćemo danas slušati jednu pjesmu, napisat će njezin naziv na ploču i pitati učenike: Come si chiama la canzone? (Kako se zove pjesma?) , a učenici će pročitati naziv i odgovoriti punim odgovorom.

1. **Ponavljanje i uvježbavanje (15 min)**

**Korak 1:** (12 min)

Nakon toga, nastavnica dijeli učenicima prvi dio radnih listića i upućuje ih da popune

*zadatak* *I,* sukladno logičkom slijedu.

*Rješenje:* legno, albero, frutto.

Jedan učenik čita, ostali potvrđuju slažu li se ili predlažu drugačije rješenje. (2 min)

Zatim se učenike upućuje da okrenu list i popune tekst riječima koje nedostaju. (*zadatak VI)*

Pritom se učenici uz poticaj nastavnice prisjećaju kako će prepoznati oblike koji su im potrebni (ukoliko to bude neophodno). (6 min)

Zatim učenici slušaju pjesmu i provjeravaju svoja rješenja.

*Rješenje:* legno, legno, albero, albero, seme, seme, frutto, frutto, (4 min)

fiore, ramo, bosco, bosco, monte, monte, terra, terra.

**Korak 2: (3 min)**

Nastavnica zatim dijeli drugi dio radnih listića i upućuje učenike da popune *zadatak VIII*, tako da u tekstu pjesme potraže i ispišu imenice koje se odnose na navedeni određeni član, što učenici također dobrovoljo pojedinačno čitaju.

*Rješenje:*

**il** legno, seme, frutto, fiore, ramo, bosco, monte.

**l'**albero

**la** terra

Potom učenici popunjavaju *zadatak IX,* opet čitaju pojedinačno svoja rješenja. (3 min)

1. **Obrada novih sadržaja i uvježbavanje: (23 min)**

**Korak 1:**

Nastavnica upućuje učenike da pročitaju uputu i pitanje iz *vježbe X.* Učenici čitaju pitanje, imenice i potom popunjavaju odgovarajućim oblicima određenog člana, zatim čitaju rješenja.

*Rješenje:* l, il, il, la, i, l', gli. (1 min)

Nastavnica upućuje učenike na slijedeći zadatak (*zadatak XI)*, odnosno učenici formiraju radne skupine od 4 učenika sa zadatkom da osmisle jedno nacionalno jelo koje vole i navedu njegove sastojke. Učenici se mogu koristiti rječnikom ili pitati nastavnicu imenice koje su im nepoznate. Započinju rečenicu izrazom“ Per fare \_\_\_\_ (naziv odabranog jela) ci vogliono….“, te po dovršetku biraju svog izvjestitelja koji čita rad svoje skupine. (10- 12 min)

Sada nastavnica dijeli treći dio radnih listića. Učenici potom popunjavaju *zadatak XII*, još jednom utvrđujući upotrebu određenog člana, ali i upoznajući novi vokabular, vokabular za odjeću, te čitaju svoja rješenja.

*Rješenja:*

la giacca, la borsa,

Le scarpe

Il cellulare, il cappello

I pantaloni,

L'ombrello, l'orologio,

Gli occhiali. (2 min)

**Korak 2:**

Učenike se upućuje na rad u paru, odnosno na zadatak *XV.* Oni naime moraju povezati dva stupca vodeći se logičnim slijedom, a zatim na pitanje profesorice: „Che cosa ci vuole per fare l' albero?“ pronalaze odgovarajuću imenicu i odgovaraju: „Ci vuole l'albero“ itd. Zadatak se provodi usmenim izričajem, ali učenici prethodno pismeno povezuju pojmove iz dva stupca. (8-10 min)

1. **Završetak: (2 min)**

Nastavnica se zahvaljuje učenicima na suradnji i zadaje im domaću zadaću:

Napišite sastojke svoje omiljene torte ili neke druge slastice. Pritom se koristite rječnikom ukoliko je potrebno. (2 min)

Ovisno o preostalom vremenu, ukoliko ga ostane, nastavnica će s učenicima odraditi jedan od slijedeća 2 rezerva zadatka:

**Rezervni zadatak 1:**

Nastavnica će učenicima dati koverte s izrezanim dijelovima pjesme ( 1. strofa) koje treba posložiti odgovarajućim redoslijedom. Učenici će ovaj zadatak odraditi u skupinama po 4 učenika, te izabrati jednog izvjestitelja koji će rad pročitati naglas. (7-8 min)

**Rezervni zadatak 2:**

Učenici će još jednom odslušati pjesmu i pjevati. (3.37 min)

**PLAN PLOČE**

**8 dicembre 2015**

**Ci vuole un fiore**

ascoltare- la musica, la radio, la professoressa, una canzone.

cantare – cantare una canzone